kardosdrur/scandi-wiki huggingface dataset:
Det Arabiske Hav

Det Arabiske Hav er den del af det Indiske Ocean som ligger mellem den Arabiske Halvø mod vest og det Indiske Subkontinent mod øst. Mod nordvest ligger Omanbugten som er forbundet med den Persiske Bugt gennem Hormuzstrædet. Mod sydvest ligger Adenbugten som er forbundet med det Røde Hav gennem Bab el-Mandeb-strædet.

Lande med kyst mod det Arabiske Hav er:
 På sydsiden af Adenbugten: Somalia, Somaliland¹, Djibouti
 På den Arabiske Halvø: Yemen, Oman, Forenede Arabiske Emirater
 Mod nord og øst: Iran, Pakistan, Indien 

Det Arabiske Hav er 2.400 km bredt og op til 5.000 m dybt. Indus-floden er den største flod som udmunder i det Arabiske Hav. I havet ligget blandt andre øen Socotra (Yemen) og koraløerne Lakadiverne (Indien).

Vigtige havnebyer ved det Arabiske Hav er:
 Mumbai (Indien)
 Karachi (Pakistan).
 Aden (Yemen)

Se også
 Algeopblomstring

Noter 
¹ Somaliland har de facto fungeret som en uafhængig stat løsrevet fra Somalia siden 1991, men er ikke internationalt anerkendt som selvstændig stat.
Jernkorset (flertydig)

Jernkorset har flere betydninger.
 Jernkorset − en tysk militær udmærkelse: Eisernes Kreuz, altså et kors af jern
 Jernkorset (mode) − et korset af jern
Habitus

Habitus (af latin: "beskaffenhed") har flere betydninger:

Pierre Bourdieu – udvikler et specielt begreb om "habitus"
Vækstform – vækstformen hos planter kan kaldes "habitus"
Holdning (mening) – åndelig holdning, dvs. den indre beskaffenhed, kan være synonym med "habitus"
Habitus kan indfange betydningen af den sociale arv
World Athletics

International Association of Athletics Federations (IAAF) er det internationale atletikforbund, der er sportsgrenens styrende organ på verdensplan. Forbundet blev stiftet af i Stockholm i 1912 under navnet International Amateur Athletics Federation. På det stiftende møde deltog repræsentanter fra 17 nationale atletikforbund, og IAAF's beføjelser blev angivet til:
 Standardisering af metoder for tidtagning.
 Registrering af verdensrekorder.

Siden stiftelsen har IAAF tilføjet adskillige rettelser og forbedringer til dets regler. F.eks. tillades atletikudøvere nu at modtage kompensation for at deltage i internationale atletikstævner. Trods dette blev ordet Amateur fastholdt i organisationens navn indtil kongressen i 2001, hvor det nuværende navn blev vedtaget. Siden 1993 har IAAF haft hovedsæde i Monaco.

IAAF's nuværende formand er Sebastian Coe fra Storbritannien. Han blev valgt som formand ved IAAF's kongres i 2015.

Kontinentale forbund 

World Athletics har (pr. 2009) 213 medlemsforbund. Det danske medlemsforbund er Dansk Atletik Forbund. De nationale forbund er opdelt i seks kontinentale forbund, som bl.a. afholder kontinentale mesterskaber.

 AAA – Asian Athletics Association i Asien
 CAA – Confédération africaine d'athlétisme i Afrika
 CONSUDATLE – Confederación Sudamericana de Atletismo i Sydamerika
 EAA – European Athletic Association i Europa
 NACACAA – North American, Central American and Caribbean Athletic Association i Nordamerika
 OAA – Oceania Athletic Association i Oceanien

Formænd 

Siden oprettelsen af IAAF har forbundet haft fem formænd:

Mesterskaber 

IAAF afholder (eller har afholdt) følgende mesterskaber:

Referencer

Eksterne henvisninger 

 International Association of Athletics Federations    

Atletikorganisationer
Internationale sportsorganisationer
Løbesportsorganisationer
Viskositet

Viskositet er en væskes, gas' eller plasmas træghed eller dens indre friktion. Eksempelvis er vand "tyndt", hvorimod honning er "tykt", hvorfor vand har en lavere viskositet end honning. Viskositet er en afgørende faktor i mange produktionsprocesser, for ud fra den kan man skaffe oplysninger om råvarers, halvfabrikaters og slutprodukters koncentration, konsistens og "hældbarhed". Løbende kontrol af viskositet giver mulighed for at foretage justeringer, mens processen pågår, og det bidrager til at mindske frafald og fejl.

Måling af viskositet
Når man måler viskositet, sker det efter en opdeling af stofferne i to kategorier: de såkaldte newtonske og de ikke-newtonske væsker. Forskellen mellem dem kan bedst illustreres ved at sammenligne to stoffer, som er almindeligt kendte.

En newtonsk væske er f.eks. smøreolie, hvor der er ligefrem proportionalitet mellem produktets "sejhed" og den spænding, det kræver at foretage forskydninger i væsken (sml. Newtons forskydningslov). Det gælder for de fleste væsker, som er homogene på samme måde som smøreolie, at de også er newtonske. For newtonske væsker gælder det, at viskositeten er uafhængig af, hvor hurtig man rører rundt i den.

En ikke-newtonsk væske er f.eks. sødmælk. Alle er enige om, at den ikke er ensartet, og mens nogle forsøger at øge homogeniteten ved at ryste kartonen, mens andre ønsker at udnytte den, så de kan skumme fløden. Det gælder for mange opslemninger og heterogene væsker, at de tilhører denne gruppe. Væsker, der ikke er newtonske, ændrer viskositet, når man ændrer på omrøringshastigheden. Man siger, at de er enten hastighedsfortyndende (viskositeten falder ved hurtigere omrøring) eller hastighedsfortykkende (viskositeten stiger ved hurtig omrøring). Der findes mange eksempler på hastighedsfortyndende væsker, da de er normalt forkommende i hverdagen. Bl.a. er ketchup og mange malinger hastighedsfortyndende. Derimod er der kun få eksempler på hastighedsfortykkende væsker, heriblandt koncentrerede opslæmninger af sand i vand (eks. kviksand) og koncentrerede opløsninger af majsstivelse i vand.

Enheden for viskositet er Pas (pascal-sekund).

Viskositetsgrupper
Stoffer inddeles efter deres viskositet i tre grupper:

 Stoffer med høj viskositet, såsom gummi, polymerer, asfalt, beg og harpiks.
 Stoffer med middel viskositet, såsom fyringsolie, maling, trykfarver, lakker, smøremidler og fedtstoffer.
 Stoffer med lav viskositet, såsom petroleum og lette olier.

Fluidmekanik
Hydrogeologi
Kumasi

Kumasi er hovedstad i Ashanti-regionen i Ghana. Byen har  indbyggere  og er landets næststørste.

Byens mest kendte søn er FN's generalsekretær Kofi Annan. Derudover kommer fodboldspilleren Jones Kusi-Asare, som havde stor succes i både AaB og Esbjerg, ligeledes fra Kumasi.

32 km sydøst for Kumasi ligger Lake Bosumtwi.

Kildeangivelser 

Byer i Ghana
Færge

En færge er en skibstype, der transporterer personer, biler, jernbanetog mv. fra én færgehavn til en anden – i fast rutefart. En færge udfylder samme funktion som en bro.

Lande som Danmark, Nederlandene og Storbritannien som har lange kystlinjer og adskillige øer har traditioner for færger. 

Broer erstatter eller supplerer ofte tidligere færgeforbindelser, f.eks. er de navnkundige storebæltsfærger erstattet af Storebæltsbroen. Ofte er det dog ikke muligt på grund af afstanden eller geografiske forhold. 

Oprindeligt blev færgetrafikken udfyldt af diverse fragtskibe, der medbragte passagerer på deres godsruter. Efterhånden steg behovet for passagertransport, og egentlige passagerfærger blev bygget. De fleste steder dog stadig med mulighed for at medbringe en vis mængde gods, men med passagerer som primær last. Efterhånden steg behovet for at medbringe tog, biler og især lastbiler på bådene, og efter anden verdenskrig udvikledes RORO-færger (Roll On Roll Off) hvor køretøjer selv kunne køre af og på i stedet for at skulle hejses om bord med kran. Flere kombinationsfærger er siden kommet frem, blandt andet:
 RoPax – biler på bildæk og passagerer på øvrige dæk, oftest over bildækket/dækkene
 ConRo – biler under dæk og ISO-containere på dækket
 RoLo – biler under dæk og krangods på dækket

I nyere tid er der også indsat hurtigfærger, der med en hastighed af op til 84 km/timen befordrer både personer og biler. Danmarks hurtigste og største finder man på Rønne-Ystadruten: (Villum Clausen på 47,7 knob og 1055 passagerer og Leonora Christina på 40 knob og 1400 passagerer.

I Nederlandene sejler Tiger mellem Harlingen og øerne Terschelling og Vlieland i Vadehavet. På det Irske sø findes en forbindelse mellem Irland og Storbritannien af Stena Explorer og Jonathan Swift. Mellem Hamborg og Helgoland i Tyskland betjenes overfarten med en mindre katamaran: Halunder Jet.

Færgeruter i og fra Danmark 
Liste over danske færgeruter:
Indenrigs - (Der er 53 faste færgeruter i Danmark)

Udenrigs

Færgetyper 
 Bilfærger
 Hurtigfærger
 Jernbanefærger
 Passagerfærger
 Cruisefærger

Eksterne henvisninger 

 www.faerge.dk  – Links til alle danske færger
 Vejdirektoratets oversigt over danske færgeruter 
 Små færger i Europa 
 Lov om færgefart

Kilder

Skibstyper
Sacramento

Sacramento er hovedstad i den amerikanske delstat Californien og administrativt centrum i det amerikanske county Sacramento County. Byen er den sjettestørste i Californien og har cirka 500.000 indbyggere.

Historie 
Byen blev grundlagt i 1848 af John Sutter under navnet Sutters Fort. I begyndelsen af 1800-tallet havde den spanske opdagelsesrejsende Gabriel Morage navngivet dalen og floden hhv. Sacramento Valley og Sacramento River – efter det spanske udtryk sacrament (da. "sakramente").

Der blev opdaget guld i området i 1848, og det gjorde, at mange mennesker strømmede til stedet, hvilket satte sit præg på området. John Sutters søn besluttede, inspireret af flodens navn, at omdøbe Sutters Fort til Sacramento. Sønnen hyrede desuden en ingeniør til at forestå planlægningen af byens gader og stræder. Sacramento er den ældste by som blev indlemmet i staten Californien, og i 1854 blev det ved lov vedtaget, at byen skulle være delstatshovedstad – inden da havde hovedstaden været San Jose, Vallejo og Benicia.

Floderne omkring byen var med til at bringe velstand i form af transportveje for handel og landbrug. Mange af bystyrets egne byggeprojekter blev finansieret ved skatteopkrævning for sejlads på floderne. Imidlertid har den tætte placering ved floderne også haft alvorlige konsekvenser, da byen oprindeligt var placeret på et niveau, der lå under havets overflade. Dette var medvirkende til store oversvømmelser i 1850, 1852 og igen i 1862 – hvorefter man besluttede at hæve byen; det skete på få år og blev gjort ved, at godsvogne transporterede jord ind til byen.

Kultur 
Den ældste del af byen kaldes for Old Sacramento og består af brostensbelagte gader og 53 historiske bygninger tilbage fra 1860'erne. Under gaderne og husene kan man se projektet med at hæve byen over floderne. Området er en velbesøgt turistattraktion, hvor man kan køre med damptog og sejle med dampfærger.

I centrum af byen findes Sacramento Convention Center Complex, som blandt andre huser The Crocker Art Museum, der er det ældste museum vest for Mississippi. Centret har også et auditorium med 3.867 pladser og et teater med 2.452 pladser. Byen har et væld af museer, hvor de 22 største er gået sammen om at danne Sacramento Association of Museums.

Eksterne henvisninger

Referencer 

 
Byer i Californien
Cleveland

Cleveland er en amerikansk by i staten Ohio. Byen er administrativt centrum i det amerikanske county Cuyahoga County. I 2000 havde byen 478.403 indbyggere. Storcleveland (inklusiv forstæder) har helt op mod 2,9 millioner indbyggere.

Det berømte musikkonservatorium Cleveland Institute of Music er blandt andet beliggende i byen.

Eksterne henvisninger 

 

Byer i Ohio
New Delhi

New Delhi er anlagt hovedstad i Indien siden 1912 lige syd for Delhi. New Delhi har  indbyggere mens New Delhi metroområde har  indbyggere.

Referencer

Eksterne henvisninger 

 
Delstatshovedstæder i Indien
GameIT College

GameIT College er nu navnet på det tidligere Grenaa Tekniske Gymnasium, og er en uddannelse der består af to integrerede dele: Kernen i programmet er en gymnasial uddannelse, htx eller hhx, suppleret af et undervisningsprogram med fokus på informationsteknologi.

Projektleder på IT-College Denmark er Christina Jønsson.


Aktiviteter 
Foruden gymnasieuddannelsen, har GameIT følgende sideløbende aktiviteter.

1. år (obligatorisk) 
 Pc-kørekort
 Multimedieundervisning
 Programmering
 Lektiehjælp
 Idræt

2. og 3. år (valgfrit) 
 Cisco CCNA-certificering
 MCP – Microsoft Certified Professional

Eksterne henvisning 
 GameIT Colleges hjemmeside
 Grenaa Tekniske Skoles hjemmeside 

Uddannelsesinstitutioner i Danmark
Bygninger, konstruktioner og anlæg i Grenaa
Hornblad

Slægten Hornblad (Ceratophyllum) består af flerårige vandplanter, som mangler rødder. Slægten menes at rumme de mest primitive, endnu overlevende, dækfrøede planter. Bladene er gaffelgrenede og kransstillede. Blomsterne er små og sidder enkeltvis i bladhjørnerne. Planterne overvintrer ved vinterknopper.

 Tornfrøet hornblad (Ceratophyllum demersum)
 Tornløs hornblad (Ceratophyllum submersum)

Hornblad-familien
Austin (Texas)

Austin er hovedstad i den amerikanske delstat Texas. Byen har 885.400 indbyggere (2013), over 1 million inklusiv forstæder. Det gør byen til Texas' fjerde største efter Houston, San Antonio og Dallas og USA's 11. største.

Austin blev grundlagt i 1830, oprindeligt med navnet Waterloo. I 1839 blev byen valgt som hovedstad i Republikken Texas og ændrede derefter navn til Austin efter "Texas' Fader" Stephen F. Austin. Da republikken i 1845 blev annekteret af USA, fortsatte Austin som politisk hovedstad i den nye delstat Texas. Udover at være delstatshovedstad er Austin administrativt centrum for det amerikanske county Travis County.

Austin har de sidste årtier haft et meget rigt kultur- og musikliv. Der er to store musikfestivaler i Austin hvert år: Austin City Limits (ACL) og South by South West (SXSW), og derudover også mange mindre kulturbegivenheder. Austin er kendt for at være grøn og lidt eccentrisk, for at være et center for højteknologisk iværksætteri, samt for politisk at være markant mere venstreorienteret end resten af Texas. Dette skyldes bl.a. tilstedeværelsen af University of Texas at Austin, et af USA's allerstørste universiteter, med sine mere end 50.000 studerende.

Austins lufthavn er Austin-Bergstrom International Airport (ABIA), som ligger omkring otte km sydøst for byen.
Glimmingehus

Glimmingehus er en middelalderborg uden for Simrishamn i det sydøstlige Skåne. Det er den bedst bevarede danske middelalderborg. 

Borgen blev bygget af Jens Holgersen Ulfstand, mens han sad som statholder på Gotland. Vi ved på dato, hvornår han gik i gang med byggeriet. Det står på en tavle i Valby kirke: 

Under Skånske Krig befalede Karl XI, at borgen skulle rives ned. En arbejdsstyrke på tyve mænd skulle rive ned, men inden de nåede at bore krudt ind i de 2,5 meter tykke mure, løb en dansk flåde ind i Ystads havn, og de luskede af.

Ejere af Glimmingehus

Eksterne henvisninger 

Sylve Åkesson: Om Glimmingehus 
Slottsguiden.info: Om Glimmingehus 
Illustrata: Glimmingehus

Bygninger, konstruktioner og anlæg fra middelalderen i Sverige
Slotte i Skåne
Impuls (elektricitet)

En elektrisk impuls er et kortvarigt strøm- eller spændingsudsving, der kan være tilsigtet eller utilsigtet.

De utilsigtede impulser betegnes ofte støjimpulser (eller blot støjpulser), da de kan virke forstyrrende på ubeskyttede elektroniske kredsløb. Af de største kan nævnes udladningerne fra lyn (LEMP = Lyn ElektroMagnetisk Puls) og fra atomvåben (NEMP = Nuklear ElektroMagnetisk Puls).

De svagere støjpulser, der stammer fra elektrisk eller magnetisk støjende apparater kaldes transienter. Det kan være kontaktstøj fra køleskabe, støvsugere og knallerter. Apparater, der er CE-mærket, skal overholde visse grænseværdier med hensyn til udsendelse af støj, men også have en vis immunitet overfor omgivende støjkilder.

I elektroniske kredsløb anvendes impulser til at viderebringe signaler mellem kredsløbene. En række dataimpulser (serielle data) kaldes ofte et pulstog, og indeholder binær information.

Grænseområdet mellem analog og digital elektronik kaldes ofte impulsteknik.

Elektricitet
Jens Holgersen Ulfstand

Jens Holgersen Ulfstand (død 1523) var en dansk rigsråd og admiral.

Han havde fra 1486 Lindholm Slot i Skåne i forlening og fra 1510 Villands herred og Sølvesborg. Ulfstand blev statholder på Gotland og blev snart inderligt afskyet af befolkningen på øen på grund af tunge skatter og afgifter. I 1505 blev Ulfstand rigsråd, og under kong Hans' felttog mod Sverige blev han kommanderende til søs og hærgede den svenske kyst. I 1511 blev Ulfstand chef for den stærkt udvidede flåde, og om bord på sit admiralskib Engelen foretog han et voldsomt hærgningstogt mod den nordtyske kyst og mod Öland. Den 9. august 1511 blev han involveret i et søslag med den lybske flåde syd for Bornholm, der sluttede uafgjort. I Skåne arvede Jens Holgersen Ulfstand Glimminge efter sin far og lod 1499-1512 opføre borgen Glimmingehus.

Kilder 

 

Rigsråder fra Danmark
Godsejere fra Danmark
Admiraler fra Danmark
Godsejere fra Skåne
Jens Holgersen
Danskere i 1400-tallet
Danskere i 1500-tallet
Skandinaver fra middelalderen
Skånelandene
Personer fra Skåne
Lensmænd fra Danmark
Romklubben

I den sidste del af 1960'erne dannede nogle folk fra storindustrien den såkaldte Romklub. Det var i denne klubs regi, at man udgav bogen The Limits to Growth (på dansk: Grænser for vækst) i 1972. Den var finansieret af Volkswagen-fabrikkerne og forfattet af mange af klubbens medlemmer, men redigeret af Meadows, Randers og flere andre.

I bogen blev det analyseret, hvordan faktorer som befolkningstal, industriproduktion, miljøforurening,  fødevareproduktion og forbruget af naturresurser kan ændres. Bogen blev opfattet som meget provokerende, da den udkom, men den blev alligevel solgt i 9 millioner eksemplarer og er oversat til 29 sprog.

Se også

Donella H. Meadows, Dennis L. Meadows, Jørgen Randers, William W. Behrens III: Grænser for vækst, 1976. (En rapport til Romklubbens projekt vedrørende menneskehedens truede situation)
Økologi
Økonomisk vækst

Økologi
Miljø og samfund
Jordbrugs-, resurse- og miljøøkonomi
Worldwatch Institute

Worldwatch Institute blev grundlagt i 1974 af Lester Brown. Instituttets arbejde drejer sig om overgangen til et miljømæssigt bæredygtigt og socialt retfærdigt samfund og om metoder til at opnå det.

Siden det første Worldwatch-dokument blev offentliggjort i 1975, har organisationen været banebrydende inden for diskussionen om miljø- og samfundsspørgsmål. Det har den opnået ved at undersøge spørgsmålene ud fra et globalt og tværfagligt synspunkt.

Organisationen finansierer hovedsageligt undersøgelserne ved tilskud fra private fonde og gaver fra enkeltpersoner. Worldwatch Institute udgiver årbogen State of the World og flere andre tidsskrifter.

Worldwatch Institute har været kritiseret af Bjørn Lomborg.

Nuværende projekter omfatter Bill og Melinda Gates Foundation midler, nærende Planet , en sammenlignende analyse af miljømæssigt bæredygtigt landbrug nyskabelser til at afhjælpe fattigdom og sult. Tilstand af World 2011: Innovationer, som Nourish the Planet  blev frigivet i januar 2011.

Os projetos atuais incluem a Fundação Bill e Melinda Gates financiou, Nutrir o Planeta , uma análise comparativa das inovações da agricultura ambientalmente sustentável para reduzir a pobreza ea fome. Estado do Mundo de 2011: Inovações que Nutrir o Planeta  foi lançado em janeiro de 2011.

Se også 
 Økologi

Eksterne henvisninger 

' Worldwatch Instituttets netsted 

Bæredygtighed
Overbefolkning

Overbefolkning er en tilstand, hvor en populations størrelse overstiger dens levesteds evne til at brødføde den. Udtrykket refererer ofte til forholdet mellem den menneskelige befolkning og dens miljø, Jorden.  Steve Jones, leder af biologi afdelingen på University College London, har sagt: "Menneskene er 10.000 gange mere udbredt, end vi burde være, ifølge reglerne i dyreriget, og vi har landbruget at takke for det. Uden landbrug ville verdens befolkning sandsynligvis have nået en halv million nu. Verdens befolkning er steget betydeligt i de sidste 50 år, hovedsageligt som følge af medicinske fremskridt og betydelige stigninger i produktiviteten i landbruget.

Den kraftige stigning i befolkningen i løbet af de sidste to århundreder har rejst bekymring for, at mennesker er begyndt at overbefolke Jorden, og at planeten kan ikke være i stand til at opretholde det nuværende eller et større antal indbyggere. Befolkningen er vokset uafbrudt siden slutningen af den sorte død, omkring år 1400; i begyndelsen af det 19. århundrede havde det nået omkring en milliard (1 mia.) Stigninger i middellevetiden og ressourcetilgængelighed under den industrielle og grønne revolutioner førte til hurtige befolkningstilvækst på verdensplan. I 1960 var verdens befolkning nåede op på 3 mia; det fordoblet til 6 milliarder over de næste fire årtier. Fra 2009 var det skønnede årlige vækstrate 1,10%, ned fra et toppunkt på 2,2% i 1963, og verdens befolkning var på 6.700 millioner groft. Aktuelle prognoser viser et støt fald i befolkningens vækstrate, med et forventede spids på mellem 8 og 10,5 milliarder mellem 2040 og 2050 .
 
Mange tror at den nuværende befolknings ekspansion og ledsagende stigning i brugen af ressourcer er knyttet til trusler mod økosystemet. Den InterAcademy Panel "Erklæring om befolkningstilvækst", som blev ratificeret af 58 medlemslande nationale akademier i 1994, kaldt vækst i menneskelig numrene "uden fortilfælde", og erklærede, at mange miljøproblemer, såsom stigende niveau af atmosfærisk kuldioxid, global opvarmning og forurening, blev forværret af befolkningens ekspansion.

Overbefolkning kan ikke udtrykkes ved en simpel brøk, som sætter befolkningstallet i forhold til arealet. Dels vil det være muligt at brødføde flere mennesker i et samfund med en høj grad af arbejdsdeling, og dels vil det være muligt at leve mange sammen, hvis bare produktion, handelsforhold og fordelingspolitik tillader det.

Det er blevet forudsagt, at kloden vil blive overbefolket, fordi fødevareproduktionen stiger lineært, mens befolkningstallet stiger eksponentielt. Misforholdet mellem de to stigningstakter vil føre til overbefolkning med konsekvenser for sundhed, velfærd og livskvalitet, hvis stigningerne forsætter på samme måde, hvilket kun fremtiden vil vise. Med moderne hjælpemidler er det dog lykkedes at holde fødevareproduktioenen højere end væksten i befolkningstallet.

Se også 
 Thomas Robert Malthus, britisk økonom og demograf, der opstillede en teori om overfolkning og fødevareforsyning
 Tidslinje for miljømæssige begivenheder der har påvirket mennesker
 Fertilitetsrate
 Verdens befolkning

Noter 

Demografiske begreber
Økologi
Victor Lustig

Victor Lustig (født 4. januar 1890 i Hostinné, Bøhmen, død 11. marts 1947 i Springfield, Missouri, USA) ernærede sig hele sit liv som spiller, bondefanger og falskmøntner. I løbet af sin kriminelle løbebane skiftede han navn over tyve gange.

Lustig er mest kendt for sine flere forsøg på at sælge Eiffeltårnet i Paris. Da Lustig var i Paris i 1925 læste han i avisen, at Eiffeltårnet trængte til en dyr reparation. Så dyr at nogle politikere syntes, det var bedre at rive tårnet ned. Dette gav Lustig ideen til at sælge Eiffeltårnet. Han sendte et flot telegram med indbydelse til direktørerne for de fem største firmaer, der handlede med gammelt jern. Direktørerne troppede op, og her bildte Lustig dem ind, at han kom fra et ministerium som i al hemmelighed havde besluttet at rive Eiffeltårnet ned. Han bad dem give et tilbud på de 7.000 tons stål som tårnet består af. Direktørerne havde ingen mistanke og Lustig valgte det ene tilbud. Hvor mange penge han fik, er der ingen, der ved, men det var en formue. Lustig rejste til Wien og levede et liv i luksus.

I lang tid købte Lustig franske aviser for at se, om de skrev om det falske salg af Eiffeltårnet. Det gjorde de ikke. "Køberen" var åbenbart så flov over at være snydt, at han ikke turde gå til politiet. Det gav Lustig mod til at prøve igen – så knap to år senere gentog han hele nummeret. Det lykkedes igen Lustig at sælge Eiffeltårnet. Den nye køber gik dog til politiet, men da var Lustig over alle bjerge. Først i 1935 blev Lustig anholdt i forbindelse med falskmøntneri i USA, han tilstod nu alle sine svindelnumre, deriblandt salget af Eiffeltårnet. Han blev idømt 20 års fængsel og blev indsat på Alcatraz, fængselsøen udfor San Francisco. Han fik lungebetændelse og døde 11. marts 1947 efter at være overført til Springfield United States Medical Center for Federal Prisoners i Springfield, Missouri.

Eksterne henvisninger 

 Victor Lustig – the man who (could have) sold the world

Personer fra Bøhmen
Svindlere fra USA
Alcatraz